Iepirkuma komisijas sniegtās atbildes uz ieinteresētā piegādātāja jautājumiem
[bookmark: _Hlk235790559] atklātā konkursā “Paplašinātās pirmās palīdzības medicīnisko materiālu iegāde”,
identifikācijas Nr. VALIC 2026/055/4N-P-AK

Jautājums Nr. 1: 
Vai Pasūtītājs var norādīt plānoto vai orientējošo daudzumu katrai no 21 iepirkuma priekšmeta pozīcijām visā 48 mēnešu vispārīgās vienošanās darbības laikā? 
Atbilde Nr. 1: 
Iepirkuma komisija paskaidro, ka iepirkuma priekšmeta iegādes apjoms vispārīgās vienošanās darbības laikā (48 mēneši) ir atkarīgs no Pasūtītāja faktiskās nepieciešamības. Līdz ar to Pasūtītājam nav iespējams norādīt plānotos vai orientējošos daudzumus katrai iepirkuma priekšmeta pozīcijai. Kā arī iepirkuma komisija vērš uzmanību, ka saskaņā ar nolikuma 2.1.3. punktu Prece tiks pasūtīta pēc nepieciešamības, par katra pasūtījuma apjomu pusēm vienojoties pirms attiecīgā pasūtījuma veikšanas, ņemot vērā to, ka visu vispārīgās vienošanās darbības laikā veikto pasūtījumu summa nepārsniedz maksimālo vispārīgās vienošanās summu.

Jautājums Nr. 2: Kāda ir maksimālā vispārīgās vienošanās kopējā vērtība bez PVN? Ja maksimālā vērtība ir sadalīta pa atsevišķām pozīcijām, lūdzam norādīt maksimālo vērtību katrai pozīcijai. 
Atbilde Nr. 2: 
Iepirkuma komisija norāda, ka vispārīgās vienošanās plānotais finansējums 48 (četrdesmit astoņu) mēnešu periodam ir 1 986 280,17 EUR (viens miljons deviņi simti astoņdesmit seši tūkstoši divi simti astoņdesmit euro un 17 centi) bez PVN.
Iepirkuma komisija vērš uzmanību, ka norādītajam finansējumam ir indikatīvs raksturs. Faktiskais finansējuma izlietojums un pasūtījumu apjoms vispārīgās vienošanās darbības laikā var atšķirties atkarībā no Pasūtītāja faktiskās nepieciešamības, pieejamā finansējuma un citiem objektīviem apstākļiem. Pasūtītājam nav pienākums vispārīgās vienošanās ietvaros pasūtīt preci par visu maksimālo summu un apgūt visu plānoto finansējumu.
Iepirkuma komisija papildus informē, ka vispārīgās vienošanās summa nav sadalīta pa atsevišķām iepirkuma priekšmeta pozīcijām. Preces katrā iepirkuma priekšmeta pozīcijā tiks pasūtītas atbilstoši faktiskajai nepieciešamībai vispārīgās vienošanās darbības laikā, nepārsniedzot kopējo maksimālo vispārīgās vienošanās summu.

[bookmark: _GoBack]Jautājums Nr. 3:
Ja iepriekš minēto informāciju nav iespējams sniegt, vai Pasūtītājs var norādīt orientējošos daudzumus vai iepriekšējo gadu patēriņu līdzīgām precēm? 
Atbilde Nr. 3:
Iepirkuma komisija informē, ka tās rīcībā nav apkopotas informācijas par iepriekšējo gadu patēriņu vai orientējošiem daudzumiem katrai iepirkuma priekšmeta pozīcijai, ko būtu iespējams sniegt pretendentiem un saskaņā ar nolikuma 2.1.3. punktu. Preces tiks pasūtītas atbilstoši faktiskajai nepieciešamībai un pieejamajam finansējumam vispārīgās vienošanās darbības laikā.

Iepirkuma komisijas sniegtās atbildes ir neatņemama atklāta konkursa “Paplašinātās pirmās palīdzības medicīnisko materiālu iegāde”, identifikācijas Nr. VALIC 2026/055/4N-P-AK, sastāvdaļa un ir saistoša visiem pretendentiem.

